钦定古今图书集成/理学汇编/文学典/第165卷 > 徐师曾文体明辩 > 《读后汉逸人传二首》张谓
## 钦定古今图书集成/理学汇编/文学典/第165卷 > 徐师曾文体明辩 > 《读后汉逸人传二首》张谓

子陵没已久，读《史》思其贤。谁谓颍阳人，千秋如比肩。
尝闻汉皇帝，曾是旷周旋。名位苟无心，对君犹可眠。
东过冨春渚，乐此佳山川。夜卧松月下，朝看江上烟。
钓时如有待，钓罢应忘筌。生事在林壑，悠悠经暮年。
于今七里濑，遗迹尚依然。高台竟寂寞，流水空潺湲。